Palais Brongniart

Palais Brongniart er en bygning i Paris oppført av Napoleon på begynnelsen av 1800-tallet for å huse børsen i Paris. Bygningen er oppkalt etter arkitekten, Alexandre-Théodore Brongniart. Børsvirksomheten i bygningen ble nedlagt i 1987, og den er siden brukt som en arrangementsarena. Tidlig historie Mot midten av 1700-tallet ble det opprettet børser i St. Petersburg og Berlin for å betjene de voksende finansmarkedene. Historisk sett fant aksjehandel sted flere steder i Paris, inkludert rue Quincampoix, rue Vivienne (nær Palais Royal ) og på baksiden av Opéra Garnier (operahuset i Paris). Paris manglet et sentralt sted for denne virksomheten. Det var først i 1806 at Napoleon bestemte seg for den endelige plasseringen av børsbygningen i 2. arrondissement i Paris sentrum. Valget falt på arkitekten Alexandre-Théodore Brongniarts prosjekt. Grunnstenen ble lagt i 1806, men byggingen var ikke kommet særlig langt da Brongiart døde i 1813. Bygningen ble derfor videreført av Éloi Labarre og offisielt åpnet i 1826. Heller ikke da var prosjektet helt ferdig. Fra 1901 til 1905 tegnet Jean-Baptiste-Frederic Cavel ytterligere to sidefløyer noe som resulterte i en korsformet plan med et stort antall søyler. Referanser